Balkaninė lūšis
Balkanų lūšis (Lynx lynx balcanicus) – paprastosios lūšies porūšis. Aptinkama rytų Albanijoje ir vakarų Makedonijoje, taip pat mažesnėmis populiacijomis yra sutinkama Kosove ir Juodkalnijoje. Gyvūnas yra nacionalinis Makedonijos simbolis ir yra atvaizduotas ant Makedonijos penkių denarų monetos. Manoma, jog Makedonijoje yra likusios 35-40 Balkanų lūšys. Balkanuose gyvūnas yra didžiausias kačių šeimos atstovas. 2011 ir 2012 m. buvo pastebėtas Albanijos šiaurės rytų kalnuose. Albanijoje gyvūnas nuo 1969 m. yra saugomas įstatymų, tačiau nepaisant to vyksta neteisėtas brakonieriavimas ir likusioms Balkanų lūšių populiacijoms Albanijoje ir Makedonijoje gresia jų buveinių sunaikinimas. Albanijoje yra likę 15-20 šių gyvūnų.